(రవిశాస్ర్తి) ఐపీఎల్-10లో సన్రైజర్స్ హైదరాబాద్ జట్టు మెరుగైన ప్రదర్శన చేస్తోంది. డేవిడ్ వార్నర్, శిఖర్ ధవన్, యువరాజ్ సింగ్ త్రయం హిట్టింగ్తో ప్రత్యర్థి బౌలర్లకు దడ పుట్టిస్తోంది. టోర్నీలో ఇప్పటి వరకు సన్రైజర్స్ మాత్రమే 200 ప్లస్ స్కోరు నమోదు చేసింది. ముంబైతో బుధవారం జరగనున్న మ్యాచ్లోనూ హైదరాబాద్ ఫేవరెట్గా బరిలోకి దిగనుంది. ఆ జట్టులో ఎక్కువ మంది కుర్రాళ్లే ఉండడం కలిసొస్తోంది. ఇక ఈ సీజన్లో అఫ్ఘానిస్థాన్ మిస్టరీ యువ స్పిన్నర్ రషీద్ ఖాన్ అందరి దృష్టినీ ఆకర్షిస్తున్నాడు. అరంగేట్రం ఐపీఎల్లోనే ఈ లెగ్ స్పిన్నర్ అద్భుత నైపుణ్యంతో అదరగొడుతున్నాడు. ఎప్పుడూ బుల్లెట్లు, బాంబులతో దద్దరిల్లే అఫ్ఘాన్ నుంచి ఇలాంటి నాణ్యమైన స్పిన్నర్ వెలుగులోకి రావడం ఆశ్చర్యం కలిగిస్తోంది. అయితే ముంబైతో మ్యాచ్లో హైదరాబాద్ బౌలింగ్ దళానికి సవాల్ ఎదురయ్యే అవకాశం ఉంది. తొలి రెండు మ్యాచ్ల్లో చెప్పుకోదగ్గ ప్రదర్శన చేయని ఓపెనర్లతో పాటు కెప్టెన్ రోహిత శర్మ సొంత మైదానంలో భారీ ఇన్నింగ్స్తో సత్తా చాటాలని పట్టుదలతో ఉన్నాడు. ఛేజింగ్లో ముంబై ప్రమాదకర జట్టు. ఈ నేపథ్యంలో వాంఖడేలో ఇరు జట్ల మధ్య పోరు నువ్వా-నేనా అన్నట్లు సాగే అవకాశం ఉంది.
(ravisaasrti) ipl-10loo conrisers hyderabad jattu merugaina pradarsana chestondi. david warner, sikhar dhavan, yuvaraj sing trayam hittingtho pratyarthi boularlaku dada puttistondi. torneelo ippati varaku conrisers matrame 200 plus skoru namodu chesindi. mumbaitho budhavaaram jaraganunna matchlonu hyderabad faveretga bariloki diganundi. aa jattulo ekkuva mandi kurralle undadam kalisostondi. ika ee seejanlo afghanistan mistery yuva spinner rasheed khan andari drushtinee aakarshistunnaadu. arangetram ipllonlone ee leg spinner adbhuta naipunhyamtho adaragodutunnadu. eppuduu bulletlu, bambulatho daddarille afghan nunchi ilanti naanhyamaina spinner veluguloki ravadam aascharyam kaligistondi. ayithe mumbaitho matchlo hyderabad bouling dalaaniki sawal edurayye avakaasam undi. toli rendu matchllo cheppukodagga pradarsana cheyani openarlatho paatu kepten rohita sharma sonta maidaanamlo bhari inningsto satta chaataalani pattudalatoe unnaadu. chejinglo mumbai pramaadakara jattu. ee nepathyamlo vaankhadelo iru jatla madhya poru nuvwa-nena annatlu saage avakaasam undi.